**SERIAL KILLER**

Karakterark

**Efter den første time på politiskolen hiver inspektøren David til side og spørger ham hvad hans opførsel i undervisningen skal forestille. David er vant til denne rutine og begynder på sit forsvar   
”Hvad taler du om?”  
”Du var 10 minutter for sent på den og det var rimeligt tydeligt at du faktisk sov da jeg omtalte teknikken omkring fingeraftryk!”  
”Jeg ved ikke hvad du taler om – jeg ved præcist hvad der foregik hele tiden!”  
Politi inspektøren er tydeligvis ved at miste tålmodigheden. Da de er de eneste to tilbage i lokalet siger han med tydelig vrede: ” Hør her kammerat, det er fint at du er ude efter at være en sej politimand, så du kan imponere pigerne eller hvad nu … MEN jeg holder øje med dig fra nu af!”  
David lover at han nok skal forbedre sig og forlader skolen som om intet er sket og uden planer om at ændre sin holdning**.

**Navn:** David Crawford

**Alder:** 24

**Nøgleord:** Enebarn, Depressiv, Insomnia, , umotiveret, bange for konfrontationer, ensom, bange for at involvere sig.

**Status + bolig:** Single. Du bor i din afdøde mors hus tæt på politistationen. Det er forholdsvis faldefærdigt, men du kan ikke overskue at sætte det i stand. Du har længe overvejet at sælge det, men orker det ikke rigtigt i øjeblikket.

**Familie:** Du har været i en række forholdsvis løse forhold til kvinder, men har aldrig ville binde dig. For nylig slog du op med din seneste kæreste, Helen, efter et 1 års forhold. Du er enebarn har aldrig kendt din far og har hele livet været tæt på din mor. Lige før du fyldte 18 døde din mor og din verden gik helt i stykker.

**Baggrund:** Da du var lille havde du altid store ambitioner om at drive det vidt. Du havde planer om at gå på universitetet, uddanne dig til advokat, få en familie osv. Du har hele livet været tæt på din mor og da hun døde midt i din gymnasietid gik din verden helt i stykker og en lang og hård depression gik dig i møde. Du gik ud af gymnasiet før du blev færdig og kom aldrig i gang med en anden uddannelse. I en lang periode gik du fra job til job og fyldte tiden ud med at være på bistandshjælp. Efter din mors død begyndte du at få svært ved at stole på folk og de fleste venskaber og forhold har været flygtige. For et par år siden gik depressionen i sig selv, men blev bare afløst af insomnia, søvnløshed. Om natten ligger du bare og ser tv-shop (det eneste der er på tv kl. 4 om natten), og håber på at falde i søvn. Dette sker dog sjældent. Om dagen orker du intet og går bare hvileløst rundt. Du har opbygget et forsvar fuld af undskyldninger og den slags når du bliver konfronteret af folk fra bistandshjælpskontoret eller chefer eller andre mennesker der prøver at komme ind på livet af dig.

For nylig besluttede du at prøve at lave dit liv om og har meldt dig ind på politiskolen, men det er svært. Du kan ikke lade være med at komme for sent til møder og orker ofte ikke at deltage i arbejdet. Du længtes efter at dit liv skal komme tilbage på sporet, men er ikke sikker på at dette kan lykkedes, sygdommen har overtaget dig liv. På det sidste har du været i tvivl om hvad der er virkelighed og hvad der er søvnløse drømme… men hvem styre så kroppen?

**Forhold: Diana Westberg Jones;** du kender hende en del, da hun ofte var der og diskuterede med din mor og dig omkring diverse ting, du ved at hun kender dig fra før i tiden, og holder derfor lidt afstand til hende, du ønsker ikke at hun afslører dig som svag.

**Carrie Anderson**; du er lidt bange for Carrie, da du ved at hun ikke bryder sig om at du ikke følger med i timerne, hun kan ikke accepterer at skulle stå ved siden af dig i en presset situation, og du så ikke ved hvordan en pistol reelt virker.

**John Riddel;** Denne beundrer dig tydeligvis helt vildt. Han prøver hele tiden at komme til at hænge ud med dig og være venner med dig. Du synes egentlig han er død-irriterende, men bruger ham ofte for at slippe for at lave noget arbejde eller som undskyldning for andre ting. Det synes han at acceptere, så det er jo et meget praktisk forhold.

**Nicole Villers;** du har været i seng med hende, da var i begge utroligt berusede, du ved det ligesåvel som hun gør, men hun vil ikke rigtigt kendes ved det, det er som om hun er flov over det.